b'\n_START_ARTICLE_\nEtanal\n_START_SECTION_\nProizvodnja\n_START_PARAGRAPH_\nLeta 2003 je svetovna proizvodnja zna\xc5\xa1ala okoli 100 milijonov ton na leto. Glavna proizvodna metoda je oksidacija etilena z Wackerjevim procesom:_NEWLINE_2 CH\xe2\x82\x82=CH\xe2\x82\x82 + O\xe2\x82\x82 \xe2\x86\x92 2 CH\xe2\x82\x83CHO_NEWLINE_Druga mo\xc5\xbenost je hidracija acetilena, kataliziranega z \xc5\xbeivim srebrom soli, ki daje etenol, ta pa se spremeni do etanala. Ta pot je bila v industriji prevladujo\xc4\x8da pred Wackerjevim procesom. Prav tako se pripravlja na ni\xc5\xbejih stopnjah, tako z dehidrogenacijo kot z oksidacijo etanola.\n_START_SECTION_\nFizikalne in kemijske lastnosti\n_START_PARAGRAPH_\nOsnovno agregatno stanje je teko\xc4\x8dina, pri \xc4\x8demer je brezbarvna, lahko hlapljiva z ostrim vonjem. Vreli\xc5\xa1\xc4\x8de dose\xc5\xbee pri 21 \xc2\xb0C, plameni\xc5\xa1\xc4\x8de pa pri <20 \xc2\xb0C. Temperatura samov\xc5\xbeiga je 185 \xc2\xb0C. Zaradi me\xc5\xa1anja z zrakom nastane eksplozivna zmer; njene mejne vrednosti so: spodnja 4% vol - zgornja 57% vol._NEWLINE_Specifi\xc4\x8dna te\xc5\xbea acetaldehida je 0,78 kg/l. Je popolnoma topna z vodo, pri \xc4\x8demer dose\xc5\xbee viskoznost 0,215 mPas pri 20 \xc2\xb0C.\n_START_SECTION_\nObstojnost in reaktivnost\n_START_PARAGRAPH_\nPri uporabi in skladi\xc5\xa1\xc4\x8denju v skladu z navodili se ne razgradi, pri \xc4\x8demer se je potrebno izogibati segrevanju. Ne smemo jo zdru\xc5\xbeite z: mo\xc4\x8dnimi kislinami in lugi, koncentrirano \xc5\xbeveplovo kislino, du\xc5\xa1ikovo kislino, \xc5\xbeveplom, oksidanti,...\n_START_SECTION_\nToksikolo\xc5\xa1ki podatki\n_START_PARAGRAPH_\nZaradi svojih lastnosti acetaldehid mo\xc4\x8dno dra\xc5\xbei ko\xc5\xbeo, o\xc4\x8di, sluznico in plju\xc4\x8da. Dalj\xc5\xa1a izpostavljenost vi\xc5\xa1jim koncentracijam povzro\xc4\x8da po\xc5\xa1kodbe o\xc4\x8di in deluje narkoti\xc4\x8dno. Koncentracija 11000 ppm povzro\xc4\x8di v \xc4\x8dasu 1-2 ur smrt._NEWLINE_V zemlji, \xc5\xbeivalih in vodnih virih se razgrajuje. Zaradi velike topnosti v vodi je potencialni onesna\xc5\xbeevalec podtalnice. Zaradi pove\xc4\x8dane aktivnosti mikroorganizmov lahko povzro\xc4\x8di zmanj\xc5\xa1anje koncentracije kisika v vodnih sistemih.\n_START_SECTION_\nRavnanje\n_START_PARAGRAPH_\nAcetaldehid je v svojem teko\xc4\x8dem stanju zelo hlapen, pri \xc4\x8demer se lahko hlapi v\xc5\xbegejo. Hlapi tvorijo z zrakom eksplozivno zmes, ki je te\xc5\xbeja od zraka. Proizvod ne sme biti izpostavljen direktnemu izvoru kislin in hidroksidov._NEWLINE_Potrebno ga je hraniti v zaprtem, dobro prezra\xc4\x8devanem, suhem prostoru, lo\xc4\x8deno od virov v\xc5\xbeiga, lo\xc4\x8deno od oksidantov, mo\xc4\x8dnih baz in mo\xc4\x8dnih kislin in pri temperaturi do +25 \xc2\xb0C. Najeda gumo in druge umetne materiale._NEWLINE_V primeru razsutja je potrebno izolirati podro\xc4\x8dje razsutja ali iztekanja takoj 50 m v vseh smereh, pri \xc4\x8demer je treba ostati v zavetrju, prezra\xc4\x8diti zaprte prostore in se ne zadr\xc5\xbeevati v ni\xc5\xbejih predelih. Podro\xc4\x8dju nesre\xc4\x8de se lahko pribli\xc5\xbea le poobla\xc5\xa1\xc4\x8deno osebje z uporabo izoliranega dihalnega aparata (uporaba gasilske za\xc5\xa1\xc4\x8ditne obleke je priporo\xc4\x8dljiva samo v primeru po\xc5\xbeara; ta je neu\xc4\x8dinkovita v drugih situacijah). V primeru razsutja je potrebno takoj vzpostaviti varnostno obmo\xc4\x8dje najmanj 300 m v vse smeri, v primeru po\xc5\xbeara pa se razdalja pove\xc4\x8da na najmanj 800 m.'